પહેલી જાન્યુઆરી ૨૦૧૮, અર્થાત્ આવતીકાલ, મારી દ્રષ્ટિથી આ આવતીકાલનો દિવસ એક સ્પેશ્યલ દિવસ છે. તમને પણ આશ્ર્ચર્ય થતું હશે, નવું વર્ષ આવતું રહે છે, એક જાન્યુઆરી પણ દર વર્ષે આવે છે, પરંતુ જ્યારે સ્પેશ્યલની વાત કરું છું તો સાચે જ કહું છું કે સ્પેશ્યલ છે. જે લોકો વર્ષ ૨૦૦૦માં કે તે પછી જન્મેલા છે તેઓ એક જાન્યુઆરી ૨૦૧૮થી પાત્ર મતદાતા બની જશે. ભારતીય લોકતંત્ર, ૨૧મી સદીના મતદાતાઓનું ગયૂ ઈંક્ષમશફ દજ્ઞયિંતિનું સ્વાગત કરે છે. હું, આપણા આ યુવાઓને અભિનંદન આપું છું અને બધાને આગ્રહ કરું છું કે તમે પોતાની મતદાતાના રુપમાં નોંધણી કરાવો. સમગ્ર હિન્દુસ્તાન તમારો ૨૧મી સદીના મતદાતાના પમાં સ્વાગત કરવા માટે ઉત્સુક છે. ૨૧મી સદીના મતદાતા તરીકે તમે પણ ગૌરવ અનુભવતા હશો. તમારો મત ગયૂ ઈંક્ષમશફનો આધાર બનશે. મતની શક્તિ, લોકતંત્રમાં સૌથી મોટી શક્તિ છે. લાખો લોકોના જીવનમાં સકારાત્મક પરિવર્તન લાવવા માટે મત સૌથી પ્રભાવી સાધન છે. તમે માત્ર મત આપવાના અધિકારી નથી બની રહ્યા, પરંતુ તમે એ પણ નિર્ધારિત કરશો કે ૨૧મી સદીનું ભારત કેવું હોય ? ૨૧મી સદીના ભારત અંગેનાં તમારાં સપનાં કેવાં હોય ? આમ તમે પણ ૨૧મી સદીના ભારતના નિર્માતા બની શકો છો અને તેની શરુઆત એક જાન્યુઆરીથી વિશેષ પે થઈ રહી છે. અને આજે મારી આ મન કી બાતમાં હું, ૧૮થી ૨૫ વર્ષના ઊર્જા અને સંકલ્પથી ભરપૂર આપણા યશસ્વી યુવાઓ સાથે વાત કરવા માગું છું. હું તેમને New India Youth માનું છું. New India Youthનો અર્થ થાય છે- ઉમંગ, ઉત્સાહ અને ઊર્જા. મારો વિશ્ર્વાસ છે કે આપણા આ ઊર્જાવાન યુવાઓના કૌશલ્ય અને તેમની તાકાતથી જ આપણું New India સ્વપ્ન સાકાર થશે. જ્યારે આપણે નવા ભારતની વાત કરીએ છીએ ત્યારે, નવું ભારત જે જાતિવાદ, સંપ્રદાયવાદ, આતંકવાદ, ભ્રષ્ટાચારના ઝેરથી મુક્ત હોય. ગંદકી અને ગરીબીથી મુક્ત હોય. New India- જ્યાં બધા માટે સમાન અવસર હોય, જ્યાં બધાની આશા-આકાંક્ષાઓ પૂરી થતી હોય. નવું ભારત જ્યાં શાંતિ, એકતા અને સદભાવના જ આપણું પ્રેરક બળ હોય. મારું આ New India youth આગળ આવે અને મંથન કરે કે કેવું બનશે New India.